CELEX: 62019TN0242
Language: hr
Date: 2019-04-09 00:00:00
Title: predmet T-242/19: Tužba podnesena 9. travnja 2019. — Giant Electric Vehicle Kunshan protiv Komisije

17.6.2019   
            
            
               HR
            
            
               Službeni list Europske unije
            
            
               C 206/87
            
         
      Tužba podnesena 9. travnja 2019. — Giant Electric Vehicle Kunshan protiv Komisije
      (predmet T-242/19)
      (2019/C 206/77)
      Jezik postupka: engleski
      
         Stranke
      
      
         Tužitelj: Giant Electric Vehicle Kunshan Co. Ltd (Kunshan, Kina) (zastupnik: P. De Baere, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Provedbenu uredbu Komisije (EU) 2019/73 od 17. siječnja 2019. (1) u dijelu u kojem se odnosi na tužitelja i
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na tvrdnji da je tuženik počinio očitu pogrešku u ocjeni utvrdivši da je kupnja sirovine aluminija koju je provela tužiteljeva grupa bila podvrgnuta značajnom uplitanju države i da u bitnome nije odražavala tržišne vrijednosti u smislu članka 2. stavka 7. točke (c) prve alineje Uredbe (EU) 2016/1036 Europskog Parlamenta i Vijeća od 8. lipnja 2016. (2).
               
            
                  2.
               
               
                  Drugi tužbeni razlog, koji se temelji na tvrdnji da je tuženik počinio očitu pogrešku u ocjeni utvrdivši da je tužiteljeva grupa bila izložena značajnim poremećajima iz prethodnog sustava bez tržišnoga gospodarstva u smislu članka 2. stavka 7. točke (c) treće alineje Uredbe (EU) 2016/1036.
               
            
                  3.
               
               
                  Treći tužbeni razlog, koji se temelji na tvrdnji da je tuženik povrijedio uvodni tekst članka 2. stavka 10. i članka 2. stavka 10. točke (d) podtočke (i) i članka 2. stavka 10. točke (d) podtočke (ii) Uredbe (EU) 2016/1036 s obzirom na to da nije proveo primjerenu usporedbu ne prilagodivši uobičajenu vrijednost za razlike u razini trgovine između izvoznih cijena i uobičajene vrijednosti i ne pruživši tužitelju informacije koje su mu potrebne da kvantificira traženu prilagodbu.
               
            
                  4.
               
               
                  Četvrti tužbeni razlog, koji se temelji na tvrdnji da je tuženik povrijedio članak 3. stavak 2., članak 3. stavak 3. i članak 3. stavak 6. Uredbe (EU) 2016/1036 ne usporedivši, radi izračuna sniženja cijena i sniženja ciljnih cijena, cijene uvoznih proizvoda s cijenom istovjetnog proizvoda koji je proizvela industrija Europske unije na istoj razini trgovine i u trenutku kad roba uđe u tržišno natjecanje.
               
            
         (1)  Provedbena uredba Komisije (EU) 2019/73 od 17. siječnja 2019. o uvođenju konačne antidampinške pristojbe i konačnoj naplati privremene pristojbe uvedene na uvoz električnih bicikala podrijetlom iz Narodne Republike Kine (SL 2019., L 16, str. 108.)
      
         (2)  Uredba (EU) 2016/1036 Europskog Parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu čl→anice Europske unije (SL 2016., L 176, str. 21.)